**Lars Løkke Rasmussen** (s. 15. toukokuuta 1964 Vejle) on tanskalainen poliitikko ja Tanskan nykyinen ulkoministeri. Hän toimi Tanskan pääministerinä 2009–2011 ja 2015–2019. Hän edusti aiemmin oikeistoliberaalia Venstre-puoluetta, jonka puheenjohtajana hän toimi 2009–2019. Vuodesta 2022 lähtien hän on toiminut perustamansa Moderaterne-puolueen puheenjohtajana.

Perhe ja koulutus
-----------------

Lars Løkke Rasmussenin isä Jeppe Løkke Rasmussen työskenteli pääkirjanpitäjänä ja äiti Lise oli kotiäitinä. Rasmussen valmistui oikeustieteen kandidaatiksi Kööpenhaminan yliopistosta vuonna 1992. Hän työskenteli itsenäisenä konsulttina 1990–1995. Puolueensa nuorisojärjestön, Venstres Ungdomin, puheenjohtajana Rasmussen toimi vuosina 1986–1989.

Rasmussen on naimisissa Färsaarilta kotoisin olevan Sólrun Jákupsdottirin kanssa. Yhdessä heillä on kolme lasta.

Samasta sukunimestä huolimatta Lars Løkke Rasmussen ei ole sukua edeltäjälleen eikä myöskään tätä ennen pääministerinä toimineelle Poul Nyrup Rasmussenille.

Poliittinen ura
---------------

Kansankäräjille Rasmussen valittiin ensimmäisen kerran vuonna 1994. Venstren varapuheenjohtajaksi hänet valittiin 1998. Rasmussen toimi Anders Fogh Rasmussenin hallituksen sisä- ja terveysministerinä 2001–2007, minkä jälkeen hänet nimitettiin valtiovarainministeriksi. Anders Fogh Rasmussenin tultua valituksi Naton pääsihteeriksi Rasmussen valittiin Venstren uudeksi puheenjohtajaksi ja tämän seuraajaksi pääministerinä. Vuoden 2011 vaaleissa Venstren johtama sininen blokki menetti enemmistönsä kansankäräjillä ja Rasmussenin hallitus joutui eroamaan.

Seuraavissa vuoden 2015 vaaleissa Venstre putosi kolmanneksi suurimmaksi puolueeksi ja oli vaalien suurin häviäjä, mutta sinisen blokin saavuttama vaalivoitto sosiaalidemokraattien johtamasta punaisesta blokista nosti Rasmussenin hallitustunnustelijaksi.

Vaalien jälkeen Rasmussen pyrki muodostamaan enemmistöhallituksen, johon olisi kuulunut Venstren lisäksi muut sinisen blokin puolueet: vaalien suurin voittaja Tanskan kansanpuolue, Liberal Alliance ja Konservatiivinen kansanpuolue. Tavoitteesta kuitenkin luovuttiin ja muun muassa kansanpuolueen puheenjohtajan Kristian Thulesen Dahlin mukaan puolueet olivat liian erilaisia yhteistyöhön. Rasmussen kertoi uskovansa enemmistöhallituksen muodostamisen jättävän vain vähän liikkumavaraa. Lopulta Rasmussenin johtama Venstre muodosti yksin vähemmistöhallituksen tukenaan muut sinisen blokin puolueet.

Rasmussen kutsui 19. marraskuuta 2016 hallituksensa tukipuolueet neuvotteluihin hallituspohjan laajentamisesta. Viikon kestäneiden neuvotteluiden jälkeen Liberal Alliance ja Konservatiivinen kansanpuolue tulivat mukaan hallitukseen Rasmussenin johtaman Venstren lisäksi Tanskan kansanpuolueen jäädessä yhä hallituksen ulkopuolelle. Uusi hallitus sopi muun muassa kiinteistöveron jäädyttämisestä, puolustusmäärärahojen lisäämisestä, suurituloisten verotuksen keventämisestä ja lisärahoituksesta kouluille. Edeltäjänsä tapaan hallituksesta tuli vähemmistöhallitus, joka tarvitsee päätöksiinsä kansankäräjillä myös kansanpuolueen tuen.

### Pääministerikauden jälkeen

Kesäkuun 2019 vaaleissa Venstre hävisi pääministerin paikan sosiaalidemokraateille. Vaalituloksen jälkeen sisäinen kiistely puolueen johdosta alkoi voimistua Venstren sisällä. Elokuun lopussa Rasmussen tiedotti, että jättää paikkansa eikä aikonut enää asettua ehdolle Venstren johtoon syyskuun puoluekokouksessa. Hän mainitsi syyksi puolueen ruohonjuuritasolta tulleen vastustuksen.

Vuonna 2021 Rasmussen ilmoitti jättävänsä Venstren ja perusti uuden puolueen nimeltä Moderaatit (tansk. *Moderaterne*), jonka puheenjohtajana hän toimii. Puolue sai vuoden 2022 vaaleissa 16 edustajaa kansankäräjille.

Vuoden 2022 lopussa Rasmussen nimitettiin Frederiksenin II hallituksen ulkoministeriksi.

Kunnianosoituksia
-----------------

* Dannebrogin ritarikunta (Tanska)

Lähteet
-------

1. 1 2  Lars Løkke Rasmussen - Uppslagsverk - NE.se *www.ne.se*. Viitattu 27.1.2023.
2. 1 2  Find medlem: Lars Løkke Rasmussen (V) *ft.dk*. Folketinget. Viitattu 23.8.2015. (tanskaksi)
3. ↑  Søs Lykke Sloth: Førstedamen ser frem til hverdagen *b.dk*.  11.4.2009. Berlingske. Viitattu 23.8.2015. (tanskaksi)
4. ↑  Kervinen, Elina: Tanskaan on syntymässä vaalien suurimman häviäjän vähemmistöhallitus *hs.fi*.  26.6.2015. Helsingin Sanomat.  Arkistoitu 24.9.2015. Viitattu 23.8.2015.
5. ↑  Tanskassa Venstre-johtaja luopui yrityksistä muodostaa enemmistöhallitus  21.6.2015. Elisa. Viitattu 23.8.2015.
6. ↑  Tanskan hallituspohja laajenee – kaksi uutta puoluetta mukaan *yle.fi*.  27.11.2016. Yle Uutiset. Viitattu 2.4.2017.
7. ↑  Former Danish PM steps down as Liberal Party leader *The Local*.  1.9.2019. Viitattu 5.10.2019. (englanniksi)
8. ↑  Lars Løkke: Mit nye parti skal hedde Moderaterne *Politiken*.  5.6.2021. Viitattu 18.11.2022. (tanskaksi)
9. ↑  Folketingsmedlemmer *Moderaterne*.  2.11.2022. Viitattu 18.11.2022. (tanskaksi)
10. ↑  Statsministeriets forestilling om udnævnelse af et nyt ministerium (pdf) *Statsministeriet*.  2019. Viitattu 7.8.2023. (tanskaksi)

Aiheesta muualla
----------------

* Kuvia tai muita tiedostoja aiheesta **Lars Løkke Rasmussen** Wikimedia Commonsissa

* Lars Løkke Rasmussenin kotisivu (tanskaksi)

|  |  |  |  |  |
| --- | --- | --- | --- | --- |
| 

| * n
* k
* m
Tanskan pääministerit |
| --- |
|  |
| Pääministerin tunnus | 
* Moltke
* Bluhme
* Ørsted
* Bang
* Andræ
* Hall
* Rotwitt
* Hall
* Monrad
* Bluhme
* Krag-Juel-Vind-Frijs
* Holstein-Holsteinborg
* Fonnesbech
* Estrup
* Reedtz-Thott
* Hørring
* Sehested
* Deuntzer
* Christensen
* Neergaard
* Holstein-Ledreborg
* Zahle
* Berntsen
* Zahle
* Liebe
* Friis
* Neergaard
* Stauning
* Madsen-Mygdal
* Stauning
* Buhl
* Scavenius
* Buhl
* Kristensen
* Hedtoft
* Eriksen
* Hedtoft
* Hansen
* Kampmann
* Krag
* Baunsgaard
* Krag
* Jørgensen
* Hartling
* Jørgensen
* Schlüter
* Nyrup Rasmussen
* Fogh Rasmussen
* Løkke Rasmussen
* Thorning-Schmidt
* Løkke Rasmussen
* Frederiksen

 |

 |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| * n
* k
* m
Venstre |
| --- |
|  |
| Puheenjohtajat | 
* Madsen-Mygdal
* Kristensen
* Sørensen
* Eriksen
* Hartling
* Christophersen
* U. Ellemann-Jensen
* A. F. Rasmussen
* L. L. Rasmussen
* J. Ellemann-Jensen

 |
|  |
| Jäsenliitot | 
* Venstres Ungdom
* Danmarks Liberale Studerende
* Liberalt Overblik

 |
|  |
| Jäsenyydet: Liberal International · ALDE · Renew Europe |

 |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Yhdysvallat

 |

 |